7. FISCALITATE

1. 31977 L 0388: Directiva 77/388/CEE a şasea Directivă a Consiliului din 17 mai 1977 privind armonizarea legislaţiilor statelor membre referitoare la impozitul pe cifra de afaceri - sistemul comun privind taxa pe valoarea adăugată: bază unitară de evaluare (JO L 145, 13.6.1977, p. 1), modificată ultima dată de:

- 32002 L 0038: Directiva 2002/38/CE a Consiliului din 7.5.2002 (JO L 128, 15.5.2002, p. 41).

(a) Prin derogare de la articolul 12 alineatul (3) litera (a) din Directiva 77/388/CEE, Ungaria poate să menţină:

(i) o rată redusă a taxei pe valoarea adăugată de minim 12% pentru furnizarea cărbunelui, brichetelor de cărbune şi de cocs, lemnelor de foc şi cărbunelui de lemn, cât şi pentru furnizarea serviciilor de termoficare la distanţă până la 31 decembrie 2007, şi

(ii) o rată redusă a taxei pe valoarea adăugată de minim 12% pentru furnizarea serviciilor de tip restaurant şi a alimentelor comercializate în unităţi de deservire similare până la 31 decembrie 2007 sau până la sfârşitul perioadei de tranziţie menţionată în articolul 28l din directivă, dacă această dată este mai apropiată,

(b) Fără să aducă atingere unei decizii oficiale care urmează să fie luată conform procedurii stabilite în articolul 12 alineatul (3) litera (b) din Directiva 77/388/CEE, Ungaria poate menţine o rată redusă a taxei pe valoarea adăugată de minim 5% pentru furnizarea gazelor naturale şi a curentului electric timp de maxim un an de la data aderării;

(c) În vederea aplicării articolului 28 alineatul (3) litera (b) din Directiva 77/388/CEE, Ungaria poate menţine scutirea de taxa pe valoarea adăugată pentru transportul internaţional de pasageri, menţionat la punctul 17 din anexa F la directivă, până la îndeplinirea condiţiei stabilite în articolul 28 alineatul (4) din directivă sau atâta timp cât aceeaşi scutire este aplicată de oricare dintre actualele state membre, dacă această dată este mai apropiată.

2. 31992 L 0079: Directiva 92/79/CEE a Consiliului din 19 octombrie 1992 privind apropierea taxelor pe ţigări (JO L 316, 31.10.1992, p. 8), modificată ultima dată de:

- 32002 L 0010: Directiva 2002/10/CE a Consiliului din 12.2.2002 (JO L 46, 16.2.2002, p. 26).

Prin derogare de la articolul 2 alineatul (1) din Directiva 92/79/CEE, Ungaria poate amâna aplicarea accizei minime globale la preţul de desfacere cu amănuntul (toate taxele incluse) al ţigărilor din categoria de preţ cea mai cerută pe piaţă până la 31 decembrie 2008, cu condiţia ca în această perioadă Ungaria să-şi ajusteze în mod progresiv accizele în sensul atingerii accizei minime globale prevăzute de directivă.

Fără să aducă atingere articolului 8 din Directiva 92/12/CEE a Consiliului privind regimul general al produselor supuse accizelor şi privind deţinerea, circulaţia şi monitorizarea acestor produse [4], şi informând în prealabil Comisia, statele membre pot să menţină, atâta timp cât derogarea susmenţionată se aplică, aceleaşi limite cantitative pentru ţigările susceptibile să intre pe teritoriul lor din Ungaria fără plata altor accize decât cele aplicate importurilor din ţări terţe. Statele membre care utilizează această posibilitate pot efectua verificările necesare cu condiţia ca ele să nu afecteze buna funcţionare a pieţei interne.

[4] JO L 76, 23.3.1992, p. 1. Directivă modificată ultima dată de Directiva 2000/47/CE (JO L 193, 29.7.2000, p. 73).

--------------------------------------------------